Too Late the Hero
Too Late the Hero, u bivšoj Jugoslaviji prikazan kao Kasno je za heroje, je američki ratni film snimljen 1970. godine u režiji Roberta Aldricha. Nominalni protagonist, koga tumači Cliff Robertson, je američki mornarički oficir koji za vrijeme Drugog svjetskog rata dobija iznenadni premještaj na otok u arhipelagu Novi Hebridi koji dijelom drži britanski, a dijelom japanski garnizon. Njegov je zadatak, da se zbog dobrog znanja japanskog priključi maloj britanskoj jedinici koja se preko džungle treba izvesti infiltirrati ma japanski dio otoka i izvesti prepad na japansku radio-stanicu, nakon čega bi se emitirala lažna radio-poruka i tako omogućila da američka flota neometano obavi pomorski transport u obližnjim vodama.

Too Late the Hero je Aldrich snimio velikim dijelom potaknut izuzetnim uspjehom svog ratnog filma Dvanaest žigosanih, sa kojim je dijelio ne samo vrijeme radnje, nego i prilično ne-romantičan odnos prema Drugom svjetskom ratu. Kao lokacije za snimanje su poslužili Filipini, a veliku pomoć u logistici i tehničkim savjetima su pružili američki vojnici iz tamošnje baze Subic Bay. Usprkos toga, Michael Caine, koji u filmu tumači lik ciničnog cockney vojnika, je tvrdio kako mu je snimanje tog filma bilo najteže u životu.

Kada se film pojavio u kino-dvoranama, Too Late the Hero je zbog svog izuzetno negativnog stava prema ratu i militarizmu, odnosno prikaza običnih vojnika iz radničke klase koje u džungli njihovi nesposobni aristokratski i buržujski pretpostavljeni vode u smrt,  shvaćen kao alegorija na tada aktualni vijetnamski rat. Tome je doprinio i plakat na kome se pojavljuje leš američkog vojnika u suvremenoj uniformi sa suvremenom puškom M-16. Usprkos svega, imao je izuzetno lošu gledanost i završio je kao komercijalni fijasko.

Uloge
 Michael Caine ... Redov Tosh Hearne
 Cliff Robertson ... Por. Sam Lawson
 Ian Bannen ... Redov Jock Thornton
 Harry Andrews ... Pukovnik Thompson
 Ronald Fraser ... Redov Campbell
 Denholm Elliott ... Kap. Hornsby
 Lance Percival ... Kaplar McLean
 Percy Herbert ... Nar. Johnstone
 Patrick Jordan ... Nar. Major
 Sam Kydd ... Narednik
 William Beckley ... Redov Currie
 Martin Horsey ... Redov Griffiths
 Harvey Jason ... Redov Scott
 Don Knight ... Redov Connolly
 Roger Newman ... Redov Riddle
 Michael Parsons ... Redov Rafferty
 Sean MacDuff ... Redov Rogers
 Frank Webb ... Mornarički oficir
 Henry Fonda ... Kap. John G. Nolan
 Ken Takakura ... Major Yamaguchi

Izvori

Vanjske veze 
 

Američki filmovi
Ratni filmovi
Akcije (filmovi)
Filmovi o Drugom svjetskom ratu
Authority control 2